Pasgebore babaseuntjie in plastieksak gevindArgieffoto ŉ Pasgebore babaseuntjie is Maandagoggend in ŉ plastieksak in Berea, Johannesburg, gevind. Hy was in ŉ kritieke toestand. “Paramedici van ER24 het op die toneel in Joe Slovo-rylaan afgekom, waar provinsiale nooddienste reeds besig was om die kind te ondersoek,” het Russel Meiring, woordvoerder van ER24, gesê. Die seuntjie was in ŉ kritieke toestand. “Hy is na Johannesburg-hospitaal geneem vir dringende behandeling.” Plaaslike owerhede stel ondersoek in.